CELEX: 32010R1237
Language: el
Date: 2010-12-15 00:00:00
Title: Κανονισμός (ΕΕ) αριθ. 1237/2010 του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2010 , για την τροποποίηση του κανονισμού (ΕΚ) αριθ. 2187/2005 του Συμβουλίου όσον αφορά την απαγόρευση διαλογής αλιευμάτων ανώτερης κατηγορίας και τους περιορισμούς αλιείας όσον αφορά τη χωματίδα και το καλκάνι στα ύδατα της Βαλτικής Θάλασσας, των Belts και του Sound

31.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 348/34
            
         ΚΑΝΟΝΙΣΜΌΣ (ΕΕ) αριθ. 1237/2010 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 15ης Δεκεμβρίου 2010
   για την τροποποίηση του κανονισμού (ΕΚ) αριθ. 2187/2005 του Συμβουλίου όσον αφορά την απαγόρευση διαλογής αλιευμάτων ανώτερης κατηγορίας και τους περιορισμούς αλιείας όσον αφορά τη χωματίδα και το καλκάνι στα ύδατα της Βαλτικής Θάλασσας, των Belts και του Sound
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2,
   Έχοντας υπόψη την πρόταση της Ευρωπαϊκής Επιτροπής,
   Μετά από διαβίβαση του σχεδίου νομοθετικής πράξης στα εθνικά κοινοβούλια,
   Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας με τη συνήθη νομοθετική διαδικασία (2),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 2187/2005 του Συμβουλίου (3) ορίζει ειδικά τεχνικά μέτρα διατήρησης των αλιευτικών πόρων στα ύδατα της Βαλτικής Θάλασσας, των Belts και του Sound και προβλέπει, συγκεκριμένα, περιορισμούς όσον αφορά την αλιεία ορισμένων ειδών, μεγεθών των ματιών και περιοχών.
            
         
               (2)
            
            
               Ο κανονισμός (ΕΚ) αριθ. 1226/2009 του Συμβουλίου, της 20ής Νοεμβρίου 2009, περί καθορισμού, για το 2010, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στη Βαλτική Θάλασσα (4) προβλέπει την απαγόρευση διαλογής αλιευμάτων ανώτερης κατηγορίας και την απαγόρευση της αλιείας για τη χωματίδα και το καλκάνι.
            
         
               (3)
            
            
               Η εν λόγω απαγόρευση και οι εν λόγω περιορισμοί είναι τεχνικά μέτρα μόνιμου χαρακτήρα που δε θα πρέπει πλέον να περιλαμβάνονται στο ρυθμιστικό πλαίσιο που καθορίζει τις ετήσιες αλιευτικές δυνατότητες. Από τον Ιανουάριο του 2011, θα πρέπει επομένως να ενσωματωθούν στον κανονισμό (ΕΚ) αριθ. 2187/2005.
            
         
               (4)
            
            
               Ο όρος «Κοινότητα» στο διατακτικό του κανονισμού (ΕΚ) αριθ. 2187/2005 θα πρέπει να μεταβληθεί μετά την έναρξη ισχύος της συνθήκης της Λισαβόνας την 1η Δεκεμβρίου 2009.
            
         
               (5)
            
            
               Ως εκ τούτου, ο κανονισμός (ΕΚ) αριθ. 2187/2005 θα πρέπει να τροποποιηθεί αναλόγως.
            
         
               (6)
            
            
               Για τη διασφάλιση της συνεχούς εφαρμογής των μέτρων που προβλέπει ο παρών κανονισμός, θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης,
            
         ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 2187/2005 τροποποιείται ως εξής:
   
               1)
            
            
               Παρεμβάλλεται το ακόλουθο άρθρο:
               «Άρθρο 15a
               Απαγόρευση διαλογής αλιευμάτων ανώτερης κατηγορίας
               Όλα τα είδη για τα οποία ισχύουν ποσοστώσεις και τα οποία έχουν αλιευθεί κατά τις αλιευτικές δραστηριότητες φορτώνονται επί του σκάφους και στη συνέχεια εκφορτώνονται, εκτός αν αυτό αντιβαίνει στις υποχρεώσεις που προβλέπονται στους αλιευτικούς κανονισμούς της Ένωσης για τη θέσπιση τεχνικών μέτρων, μέτρων ελέγχου και μέτρων διατήρησης ειδικότερα του παρόντος κανονισμού, του κανονισμού (ΕΚ) αριθ. 2371/2002 ή του κανονισμού (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής (5)
               
            
         
               2)
            
            
               Παρεμβάλλεται το ακόλουθο άρθρο:
               «Άρθρο 18a
               Περιορισμοί αλιείας όσον αφορά τη χωματίδα και το καλκάνι
               1.   H διατήρηση επί του σκάφους των ακόλουθων ειδών απαγορεύεται όταν αλιεύονται εντός των αλιευτικών περιοχών και κατά τις κατωτέρω περιόδους:
               
                           Είδη
                        
                        
                           Γεωγραφική περιοχή
                        
                        
                           Περίοδος
                        
                     
                           Χωματίδα (Platichthys flesus)
                        
                        
                           Υποδιαιρέσεις 26, 27, 28 και 29 νοτίως των 59° 30′ Β
                        
                        
                           15 Φεβρουαρίου έως 15 Μαΐου
                        
                     
                           Υποδιαίρεση 32
                        
                        
                           15 Φεβρουαρίου έως 31 Μαΐου
                        
                     
                           Καλκάνι (Psetta maxima)
                        
                        
                           Υποδιαιρέσεις 25, 26 και 28 νοτίως των 56° 50′ Β
                        
                        
                           1η Ιουνίου έως 31 Ιουλίου
                        
                     2.   Κατά παρέκκλιση από την παράγραφο 1, σε περίπτωση αλιείας με τράτες, δανέζικους γρίπους ή παρόμοια εργαλεία μεγέθους ματιών ίσου ή μεγαλύτερου των 105 mm ή με απλάδια δίχτυα, δίχτυα εμπλοκής ή μανωμένα δίχτυα μεγέθους ματιών ίσου ή μεγαλύτερου των 100 mm, μπορούν να διατηρούνται επί του σκάφους και να εκφορτώνονται παρεμπίπτοντα αλιεύματα χωματίδας και καλκανιού εντός ορίου 10 % βάρους των συνολικών ζωντανών αλιευμάτων που διατηρούνται επί του σκάφους και εκφορτώνονται κατά τις περιόδους που ορίζονται στην εν λόγω παράγραφο 1.».
            
         
               3)
            
            
               Στο άρθρο 26 παράγραφοι 1 και 2, το ουσιαστικό «Κοινότητα», ή το αντίστοιχο επίθετο, αντικαθίσταται από το ουσιαστικό «Ένωση», ή το αντίστοιχο επίθετο, αφού γίνουν οι αναγκαίες γραμματικές αλλαγές συνεπεία αυτής της αντικατάστασης.
            
         Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2011.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Στρασβούργο, 15 Δεκεμβρίου 2010.
      
         
            Για το Ευρωπαϊκό Κοινοβούλιο
         
         
            Ο Πρόεδρος
         
         J. BUZEK
      
      
         
            Για το Συμβούλιο
         
         
            Ο Πρόεδρος
         
         O. CHASTEL
      
   
   
      (1)  Γνώμη της 15ης Σεπτεμβρίου 2010 (δεν έχει ακόμα δημοσιευθεί στην Επίσημη Εφημερίδα).
   
      (2)  Θέση του Ευρωπαϊκού Κοινοβουλίου της 23ης Νοεμβρίου 2010 (δεν έχει ακόμα δημοσιευθεί στην Επίσημη Εφημερίδα) και απόφαση του Συμβουλίου της 6ης Δεκεμβρίου 2010.
   
      (3)  ΕΕ L 349 της 31.12.2005, σ. 1.
   
      (4)  ΕΕ L 330, 16.12.2009, σ. 1.
   
      (5)  ΕΕ L 343 της 22.12.2009, σ. 1.».